Zveza ekoloških gibanj Slovenije-ZEG

Cesta krških žrtev 53, 8270 Krško

E.mail: [zegslo20@gmail.com](mailto:zegslo20@gmail.com)

Spletna stran: [www.zeg.si](http://www.zeg.si)

GSM: 064 253 580

Številka: 89/23

Datum: 24.9.2023

Institut « Jožef Stefan«, Ljubljana

Odsek za inteligentne sisteme

Organizacijski odbor IS konference

**ZADEVA: PISNI PRISPEVEK ZVEZE EKOLOŠKIH GIBANJ SLOVENIJE-ZEG**

**za 26. mednarodno multikonferenco Informacijska družba na temo**

**SKLOP 1: Vzdrževanje kulturne krajine «Volk in človek« ali »volk ali človek«**

**Vključitev Slovenije v enotno evropsko varstvo zaradi ogroženosti pred izumrtjem medveda in volka**

Povzetek

Slovensko Ministrstvo za naravne vire in prostor (MNVP) je izdala ODLOČBO z dovoljenjem za odstrel 230 rjavih medvedov iz narave v letu dni. To je v nasprotju z EU varovanjem najbolj ogroženih naravnih vrst. Pomeni kršitev slovenske in evropske zakonodaje na področju ohranjanja narave. Vzporedno s tem etično in kulturno problematičnim ogrožanjem medveda in volka zaradi tveganja izumrtja, se dogaja istočasno več oblik pospešenega napada nanje: agresivno industrijsko uničevanje njihovega življenjskega prostora, spreminjanje njihovega življenjskega okolja z intenzivno industrijsko kmetijsko obdelavo in z netrajnostnim spreminjanjem gozda v zabaviščni prostor proste vožnje s motornimi vozili in kolesi povsod po naravi, z neznanstvenimi in posmehljivimi predlogi vodilnih strokovnjakov za drastično legalno zviševanje števila odstreljenih medvedov in volkov, državnem subvencioniranju kmetijske pridelave v življenjskem prostoru medveda in volka, pomanjkanju financiranja učinkovite varnostne službe za preprečevanje vznemirjanja, nelegalnega zastrupljanja in lova ter odstrela medvedov in volkov.

V šolske programe biologije in varstva okolja še niso vključene vsebine pomembnosti in koristnosti biološke raznovrstnosti, ni potrebnega financiranja programov varovanja biološke raznovrstnosti in izobraževanja o njenem pomenu za celoto družbo.

V številnih gostinskih lokalih se intenzivno širi ponudba medvedjega mesa, vključno z tačkami medvedjih mladičev, ki so odstreljeni skupaj z vodečimi medvedkami materami. Nekateri javni mediji spreminjajo to neetično in nekulturno ravnanje v medijsko zabavo, hkrati pa ni nujnih zakonskih ukrepov, ki bi zaščitili ogroženi vrsti medvedov in volkov pred profaniranjem njihovega preganjanja, ubijanja in kulinaričnega izkoriščanja. Na evropskem zakonodajnem nivoju je nujno prepovedati kulinarično izkoriščanje ubitih medvedov in njihovih mladičev. Hkratni odstrel vodečih medvedk in njihovih mladičev pa je nujno sankcionirati v evropski kazenski zakonodaji varstva ogroženih vrst.

Nekateri predstavniki kmetijskih proizvajalcev v Sloveniji intenzivno spodbujajo in javno zagovarjajo legalno in ilegalno pobijanje (zastrupljanje) ogroženih vrst medveda in volka. Medtem ko večina to zavrača. Tu gre za ekstremne oblike sovražnega govora, ki si zaslužijo nepopustljivo kazensko sankcioniranje, ki ga danes še ni in ki ga je potrebno uvesti na nivoju Evropske unije. Podobno nekateri člani lovskih organizacij zagovarjajo pobijanje ogroženih vrst, hkrati pa številni prejemajo subvencije za kmetijsko obdelavo v težjih pogojih kmetovanja. Medtem ko drugi lovci takšnemu neetičnemu in nesonaravnemu početju nasprotujejo.

KLJUČNE BESEDE

ogroženost medveda in volka, profaniranje pobijanja medvedov, rjavi medved Bruno, medijsko in kulinarična zabava z ogroženimi vrstami, Zveza ekoloških gibanj Slovenije – ZEG, Alpe Adria Green

Summary

Karel Lipič, Dr. Leo Šešerko

Slovenia's inclusion in the European Single Protection Scheme for the threat of extinction of bears and wolves

The Slovenian Ministry of Natural Resources and Spatial Planning (MNVP) has issued a DECISION authorising the removal of 230 brown bears from the wild within one year. This is contrary to EU protection of nature's most endangered species. It is a violation of Slovenian and European nature conservation legislation. In parallel with this ethically and culturally problematic threat to bears and wolves due to the risk of extinction, several forms of accelerated attack on them are taking place at the same time: aggressive industrial destruction of their habitat, the alteration of their habitat through intensive industrial agriculture, and the unsustainable conversion of forests into entertainment areas for free-riding motor vehicles and bicycles everywhere in the countryside, unscientific and derisory proposals by leading »scientific« experts for drastic legal increases in the number of bears and wolves culled, state subsidisation of agricultural production in bear and wolf habitat, lack of funding for an effective security service to prevent disturbance, illegal poisoning, hunting and culling of bears and wolves.

The importance and usefulness of biodiversity is not yet included in school curricula in biology and environmental protection, and there is a lack of funding for biodiversity protection programmes and education on the importance of biodiversity for society as a whole.

Bear meat, including the paws of bear cubs that are slaughtered together with their mother bears, is being intensively offered in many catering establishments in Slovenia. This unethical and uncultured behaviour is being turned into media entertainment by some mainstream media, while at the same time there are no urgent legal measures to protect the endangered species of bears and wolves from the profanation of their persecution, killing and culinary exploitation. It is essential to prohibit the culinary exploitation of killed bears and their cubs at European legislative level. The simultaneous killing of female brown bears and their cubs must be sanctioned in European criminal legislation on the protection of endangered species.

Some representatives of agricultural producers in Slovenia strongly promote and publicly advocate the legal and illegal killing (poisoning) of endangered species of bears and wolves. While the majority refuse to do so. These are extreme forms of hate speech that deserve the unrelenting criminal sanctions that do not yet exist today and that need to be introduced at European Union level. Similarly, some members of hunting organisations advocate the killing of endangered species, while at the same time many receive subsidies for agricultural cultivation in difficult farming conditions. While other hunters are opposed to such unethical and unconscionable practices.

Bear and Wolf endangerment, profanation of bear killing, Bruno the Brown Bear, media and culinary entertainment with endangered species, Association of Ecological Movements of Slovenia – ZEG, Alpe Adria Green

Vključitev Slovenije v enotno evropsko varstvo zaradi ogroženosti pred izumrtjem medveda in volka

Zvezi ekoloških gibanj Slovenije-ZEG Odločitvi Ministrstva za naravne vire in prostor (MNVP) , ki je izdala ODLOČBO z dovoljenjem za odvzem 230 rjavih medvedov iz narave v nasprotujemo in jo obsojamo. (Zveza društev za varstvo okolja ima status društva v javnem interesu. Odločba pomeni kršitev slovenske in evropske zakonodaje na področju ohranjanja narave in na področju biološke raznovrstnosti. »Izredni odstrel« medvedov, ki je v resnici rutinski, redni odstrel, ki ga odobril resorni minister, si zasluži vsakršno obsodbo. Javni uslužbenec, katerega dolžnost je varovanje ogroženih vrst medvedov in volkov, ravna v nasprotju s svojo funkcijo in javno nalogo in namesto, da bi zaščito ogroženih vrst medvedov in volkov razumel kot svojo glavno nalogo, ravna, kot da bi ga ta funkcija ne obvezovala, da jih varuje in da celo svojo funkcijo izpostavi tveganju, da ga bodo zaradi oviranja lobističnih interesov prodajalcev medvedjega mesa, lastnikov restavracij s tem mesom, itd. razrešili z njegove funkcije. Njemu pa vse to ne pomeni veliko.

Zaščita živali, ki so na seznamu evropske Habitatne direktive (Direktiva Sveta 2/43/EGS), je izrecna naloga Ministrstva za naravne vire in prostor in na prvem mestu pristojnega ministra, zato je nesprejemljivo, da pri tem komur koli kakor koli popušča, še zlasti pa ni primerno, da nastopa kot propagandist pobijanja ogroženih vrst medvedov in volkov. To velja prav tako za znanstvenega predstojnika prof. Jerino, ki je pred časom celo v televizijskem intervjuju med smehom poudarjal, da je treba število medvedov v Sloveniji drastično zmanjšati. Univerza v Ljubljani, oz. njeno vodstvo, bi se v takšni situaciji morala zganiti in sprožiti postopek za razveljavitev njegovega znanstvenega naziva glede varstva biološke raznovrstnosti.

Gre pa tudi za vodjo odseka za varovanje biološke raznovrstnosti na ministrstvu za okolje in naravne vire, ki ne opravlja svoje varovalne funkcije glede ogroženosti medvedov in volkov in si zasluži, da ga nadomesti angažiran zagovornik varstva medvedov in volkov. Ob neodgovornem legalnem pobijanju mladičev skupaj z vodilnimi materami medvedkami, pa bi si ta človek zaslužil najmanj kazenski pregon. Pred tem pa tudi vključitev pobijanja ogroženih vrst medvedov in volkov v ustrezen kazenski zakonik.

Kot kaže, ima pristojni vladni organ v svojih telesih več lobistov za pobijanje kot varuhov, za varovanje evropsko ogroženih vrst medvedov in volkov. Pri tem so v postopke za ravnanje z ogroženimi vrstami, kjer obravnavajo predloge za odstrel velikih zveri, vključeni zagovorniki pobijalcev, tudi nekateri lovski lobiji in lobiji in rejcev domačih živali (pri tem celo taki, ki niso z območja medveda), so pa zainteresirani, da bi pregnali avtohtone medvede in volkovi in spremenili gozd v živalsko farmo. Tu se pojavljajo tudi nekatere nevladne organizacije, ki ponujajo usluge komur koli, ki jim je pripravljen plačati ali subvencionirati njihove ekspertize, v katerih so pripravljene zagovarjati kakršno koli »ekspertno« mnenje, ki je po volji njihovih financerjev. To seveda ni privatno financiranje, ampak je financiranje na račun države ali njenih izpostav.

V Sloveniji se je po zaslugi ekspertnih mnenj profesorjev za medvedje meso in vladnih funkcionarjev za varovanje biotične raznovrstnosti potreba po medvedjem mesu v Sloveniji v zadnjih letih znatno povečala ( številne elitne restavracije, gostilne, mesarije in izvoz mesa in suho mesnih izdelkov). To je povezano z medijskim poročanjem nekaterih javnih medijev, ki si ustvarjajo klientelo z vzbujanjem strahu pred medvedi in volkovi, ne upoštevajo pa varovanja biotske raznovrstnosti in omejitve, ki so z njim povezane. Prodor na nekdanja ekskluzivna območja za varovanje biotske raznovrstnosti (tudi medvedov in volkov) in na območja, na katera se te vrste vračajo, ker so bile z njih pregnane, zbuja neupravičeno domnevo, da se medvedi in volki na teh krajih sploh ne bi smeli pojaviti.

Lep primer take histerije je bil medved Bruno, ki je iz Slovenije odšel v Italijo (Dolomite) in naprej na Bavarsko. Očitno je prihodnost medvedov v Sloveniji bolje predvidel kot vsaka vlada , njeni uradniki in klečeplazni profesorji. Čeprav je bila njegova prehrana skoraj izključno trava in sočivje, je razrušil en čebelnjak in domnevno ubil tri ovce. Sam tedanji predsednik bavarske vlade Stoiber je takrat razglasil svojo odločitev, da ga je treba ubiti. S tem je Stoiber medijsko javno histerijo dvignil do vrelišča, kljub temu da Bruno ni nobenega človeka ogrožal ali celo poškodoval. Stoiber pa je medijsko priliko brezobzirno uporabil za svojo promocijo in pokazal svojo politično moč v konzervativnem bavarskem političnem okolju, kjer bi dežela nasprotno pozdravila prvega medveda, ki se je po 150 letih vrnil v deželo svojih prednikov. Ne pa da je iz Finske naročila morilce, ki so ga štirinajst dni neuspešno zasledovali, nazadnje pa ga je ustrelil domači lovec. Bavarska se s to nepremišljeno in nekulturno reakcijo ob srečanju s svojo biotsko raznovrstnostjo ni potrdila kot dežela z zgodovino, kulturo in ohranjanjem narave. Je pa primerna za dobro primerjavo s slovensko histerijo glede zaščite kurnikov in nezadostno utrjenih čebelnjakov, ki omogočajo lansiranje konservativne politične temperature in povečevanja subvencij za drobnico, da ni treba bolj skrbeti za trajnostna delovna mesta na gospodarsko onemoglem podeželju.

Od slovenskega ministra, ki je na predlog znanstvenika prof. Jerine razglasil izredni odstrel 230 medvedov, (in ni izključil možnosti pokola mladičev skupaj z njihovo materjo medvedko) da se bo najmanj pred tem o izrednim odstrelom posvetoval s člani Sveta ministra za naravne vire in prostor za sodelovanje z NVO. To pravkar ustanovljeno telo naj bi nudilo strokovno pomoč ministru pri pripravi boljših rešitev za vse (tudi živali iz rdečega seznama mednarodne zaščite).

Opozarjamo, da naj MNVP (Ministrstvo za naravne vire in prostor) v ta telesa nemudoma vključi tudi neodvisne strokovnjake ( ne le iz Zavoda za gozdove RS in Biotehniške fakultete) in nevladne organizacije, ki ne zagotavljajo korumpiranih strokovnih mnenj glede pobijanja medvedov in volkov, i jim je za zavarovane divje živali v resnici mar in da se pred kakšno koli odločitvijo v zvezi s tem MNVP na tej ravni temeljito posvetuje. Gotovo bolj od rutinskih prodajalcev mnenj bi bili v tem pogledu primerni člani Alpe Adria Green, ki so vložili na sodišča več tožb za zavrnitev ad hoc streljanja na medvede in njihove mladiče. S tem sicer niso uspeli preprečiti njihovega decimiranja, so pa za čas odločanja sodnikov zaustavili veselo streljanje ogrožene vrste in predvsem so izkazali svojo etično pokončnost in nekorumpiranost in s s tem kvalificirali kot vsestranski varuhi ogroženih vrst.

Medved, volk in ris so v Evropi strogo zavarovane vrste, kar pa očitno ne velja za Slovenijo. Še zdaleč pa niso izčrpani vsi ukrepi za zavarovanje domačih živali pred napadi medveda in volka. Uveljavitev izjeme za odstrel medveda, kot jo zahteva Habitatna direktiva, bi zahtevala veliko več ukrepov. Za varovanje živali na paši pa kot vsi vemo država na podlagi Programa razvoja podeželja RS daje na razpolago brezplačna sredstva (električne ograje, pse čuvaje in celo ljudi pastirje). Omenjeni program za izvajanje paše na teh območjih upravičeno zahteva dodatno zaščito živali pred velikimi zvermi in spremembo obstoječih kmetijskih praks. Ali je kaj lepšega kot izpustiti domače živali na pašo v gozd, saj po možnosti same najdejo pot nazaj v svoj hlev. Še lepše pa je, če je odškodnina države za poškodovano ali izgubljeno domačo žival nekajkrat višja od njene tržne cene. Poleg tega je v Sloveniji v veljavi sistem odškodnin, ki jih povzročijo zveri, ki je popolnoma upravičen in v korist skrbnih rejcev domačih živali in ogroženih medvedov in volkov.. Po uradnih podatkih je pri nas število škodnih primerov zaradi truda vestnih rejcev domačih živali in omenjenih programskih ukrepov v zadnjih letih močno upadlo, kar je pomembno znamenje, da je večina rejcev domačih živali skrbnih in so odgovorni za svoje živali in s tem hkrati varujejo ogrožene medvede in volkove pred pogromom njihovega pobijanja za vsako ceno.

Čisto nekaj drugega pa sta dva tokova finančnega priliva na račun streljanja medvedov in volkov. Na eni strani finančni prilivi od tujih lovcev, ki prihajajo v Slovenijo na trofejni lov predvsem medvedov in manj volkov, ki plačujejo visoke zneske tudi po 10.000 evrov. Njim gre za odstrel, trofejo. Ne zanima pa jih veliko meso, saj so tudi postopki za izvoz v EU zelo komplicirani. Drugače pa je z domačimi lovci, ki jim po legalnem odstrelu enega od 230 medvedov tudi plačilo za medvedje meso za lovsko družino ali osebno pomeni dovolj atraktiven dohodek. Na tej osnovi se je v kratkem obdobju nekaj let skoraj neopazno razmahnila v Sloveniji najbolj neokusna in obsojanja vredna kulinarična ponudba medvedjega mesa, ki je svoj vrhunec hitro dosegla pri odstrelu mladičev za ponudbo medvedkovih šap na krožnikih brezobzirnih kulinaričnih »sladokuscev«. Poglejte na internet pod geslom »šapa« ali »medvedja šapa« ali »medvedovo meso« in šokirani boste nad več kot dvajsetimi lokali, od najbolj elitnih s svetovno slavo, do bolj zakotnih in nizkega profila, ki jih ni sram, da rahlo pod prtom ponujajo nekaj tako odvratnega.

Če prof. Jerina v posnetku med smehom opravičuje drastično povišanje števila odstreljenih medvedov, tudi ve, koga vse bo osrečil s tem svojim domnevno »strokovnim mnenjem«. Najprej je tu elitna družba, ki soupravlja državo in vlado in ki skrbi za večji dotok deviz in prihod na »lov« najbolj ekskluzivnih lovcev. Potem pa je tu še druga, skromnejša družba, ki pomaga oskrbovati z medvedjim mesom skromnejše kulinarične lokale, ki pa jih vse takoj najdete po dveh klikih na internetu, če kliknete »šapa«, ali ¨medvedja šapa«, lahko tudi »šapica« ali »medvedje meso«. Danes jih je več kot dvajset med ponudniki z nadvse nazornimi barvnimi posnetki jedi, za katerimi se vleče krvava sled pobitih medvedkov in medvedov Saj je očitno vsaka zakonska regulacija prodaje strogo zaščitenih medvedov in medvedkov deveta vas.

V zvezi s tem je potrebna razprava tudi v Lovski zvezi Slovenije, ki se rada predstavlja kot nevtralna, nad družbo in naravo vzdignjena instanca, hkrati pa si zakriva oči pred negativnimi posledicami trofejnega lova in z njimi povezanimi ekskluzivnimi zaslužki. Zato se je spontano pojavil predlog, da je treba trofejni lov pri ogroženih vrstah izkoreniniti, to pa bomo dosegli tako, da se celotne kadavre z glavo in kožo vseh najdenih poginulih ali ustreljenih osebkov po uradnem forenzičnem pregledu po zakonu obvezno komisijsko sežgejo.

V sodnem sporu in iz njega izvirajočih razpravah, ki jih je sprožila Adria Alpe Green s svojo tožbo za zaustavitev postopkov glede predloga ministrstva za odstrel več kot 200 medvedov letno, je bilo pisno ugotovljeno, da v Sloveniji obstaja krivolov medveda in volka. V sorazmerno večjem številu krivolov volka, in nekoliko sorazmerno manjšem številu krivolov medveda. V nobenem primeru pa se do danes še ni zgodila pravomočna obsodba krivolovca, ki je nezakonito ubil medveda ali volka. Slovenski državni organi, vlada, ministrstvo za naravne vire, policija, lovska zveza, preprosto nimajo volje in ne motivacije, da bi različne oblike krivolova volkov in medvedov, zastrupljanje, pasti, nezakonito streljanj itd. ustavile in preprečile njegovo stalno perpetuiranje.

Avtorja : dr. Leo Šešerko, Karel Lipič

Viri in literatura: Stališča in menja ZEG do zaščite velikih zveri ( www.zeg.si)